
PËR MIRATIMIN E SHTESËS NR.2, NË MARRËVESHJEN E MENAXHIMIT PËR SIGURIMIN E SHËRBIMEVE TË FURNIZIMIT ME UJË DHE KANALIZIMEVE NË ZONËN E SHËRBIMIT TË UJËSJELLËS-KANALIZIMEVE, SHA, KAVAJË, SHQIPËRI, NDËRMJET QEVERISË SË REPUBLIKËS SË SHQIPËRISË, TË PËRFAQËSUAR NGA ORGANI SHTETËROR I AUTORIZUAR (PUNËDHËNËSI)  DHE AQUAMUNDO, GMBH, KONTRAKTORI MENAXHUES

Në mbështetje të nenit 100 të Kushtetutës, të nenit 9 të ligjit nr.7973, datë 26.7.1995 “Për koncesionet dhe pjesëmarrjen e sektorit privat në shërbimet publike dhe infrastrukturë”, dhe të neneve 10, pika 3/I a, e 72, pika 5/I a të ligjit nr.8652, datë 31.7.2000 “Për organizimin dhe funksionimin e qeverisjes vendore”, me propozimin e Ministrit të Ekonomisë dhe të Ministrit të Rregullimit të Territorit dhe të Turizmit, Këshilli i Ministrave 

VENDOSI:

1.Miratimin e shtesës nr.2 në marrëveshjen e menaxhimit për sigurimin e shërbimeve të furnizimit me ujë dhe kanalizimeve, në zonën e shërbimit të ujësjellës-kanalizimeve, sh.a., Kavajë, Shqipëri, ndërmjet qeverisë së Republikës së Shqipërisë, të përfaqësuar nga organi shtetëror i autorizuar, Ministria e Ekonomisë e Ministria e Rregullimit të Territorit dhe Turizmit, dhe Aquamundo, GmbH, kontraktori menaxhues, e cila i bashkëlidhet këtij vendimi.
2.Ngarkohen Ministria e Ekonomisë dhe Ministria e Rregullimit të Territorit dhe e Turizmit për zbatimin e këtij vendimi.
Ky vendim hyn në fuqi menjëherë.
KRYEMINISTRI
 Fatos Nano
Shtesa nr. 2
Për marrëveshjen e menaxhimit e përfunduar më 23 dhjetor 2002

PËR SIGURIMIN E SHËRBIMEVE TË FURNIZIMIT ME UJË DHE KANALIZIME NË ZONËN E SHËBIMIT TË UK KAVAJË SHA
KAVAJË, SHQIPËRI, NDËRMJET QEVERISË SË SHQIPËRISË, PËRFAQËSUAR NGA ORGANI SHTETËROR I AUTORIZUAR (PUNËDHËNËSI) DHE AQUAMUNDO GMBH (KONTRAKTORI MENAXHUES)

Sipas kushteve të klauzolës 20, modifikime dhe rinegocime të kësaj Marrëveshjeje, palët e mësipërme të Marrëveshjes së menaxhimit bien dakord reciprokisht për shtesën e mëposhtme:
1. Prezenca e z. Voigt si menaxhues i përgjithshëm i UK Kavaja sh.a. zgjatet me 20.5 muaj, nga 29 prill 2005 deri në datën e përfundimit të marrëveshjes (shiko figurën në aneks).
2. Shtesa aktuale është e vlefshme nga 29 prilli 2005 deri më 28 prill 2007.
3. Kushtet e pagesës: Pagesa bazë për shërbimet brenda kuadrit të shtesës aktuale nr.2, me shumën 342 840 euro (treqind e dyzet e dy mijë e tetëqind e dyzet) euro do të kryhet si më poshtë:
Pagesa tremujore: 11,9% (njëmbëdhjetë presje nëntë për qind) për shtatë (7) pagesa tremujore të ndjekura nga një (1) pagesë prej 16.7% (gjashtëmbëdhjetë presje shtatë për qind ose 57.254,28 euro) në datën e përfundimit të Marrëveshjes, secili nga këto për t’u paguar brenda 30 (tridhjetë) ditëve nga data e prezantimit nga ana e kontraktorit  menaxhues të raporteve tremujore dhe faturave të kontraktorit menaxhues.
Shuma totale e pagesës bazë përbëhet si më poshtë:

	
	Njësia
	Sasia
	Çmimi
	Totali

	
	
	
	€
	€

	Stafi 
	muaj
	20,5
	14.900,00
	305,450

	Dieta ditore
	muaj
	20,5
	780,00
	15,990

	Banesa
	muaj
	24
	600,00
	14.400

	Udhëtime ndërkombëtare
	Nr.
	10
	700,00
	7,000

	Totali
	
	
	
	342,840



4. Bihet dakord reciprokisht nga dhe nëpërmjet palëve se shtesa e përmendur më lart nuk ka efekt material në Marrëveshjen origjinale të menaxhimit  dhe nuk përbën një ndryshim në përgjegjësitë dhe detyrat e kontraktorit menaxhues.
Në dëshminë e tyre, përfaqësuesit e autorizuar të palëve, kanë nënshkruar këtë shtesë të Marrëveshjes së menaxhimit nr.2, më datë _________/________2005.
